INFORMACIÓ SOBRE LA DANA
31 d’octubre 2024

![](/media/dg0d0qzu/whatsapp-image-2024-10-31-at-14-30-39-1.jpeg?width=850&height=444.83333333333337)

1️⃣ La situació al nostre municipi és de total tranquil·litat. En qualsevol cas, el dispositiu d’emergències municipal continua preparat i des de l’Ajuntament de Sagunt s’està en contacte permanent amb el servei meteorològic. En cas que hi haguera algun canvi, s’informaria la ciutadania immediatament.

2️⃣ De la mateixa manera, el subministrament d’aigua potable al nostre municipi està garantit.

3️⃣ Amb motiu de la declaració de dol oficial, s’han suspés totes les activitats lúdiques i festives organitzades per l’Ajuntament de Sagunt els dies 31, 1 i 2. Això inclou l’agenda cultural i les activitats de Halloween.

4️⃣ Vos demanem que eviteu desplaçaments per carretera a altres municipis. Moltes vies encara presenten alteracions i hem de facilitar el pas als vehicles d’Emergències perquè la normalitat puga restablir-se com abans millor.

5️⃣ És especialment important que NO acudiu als municipis afectats, encara que siga amb l’objectiu d’ajudar, ja que poseu en risc la vostra integritat i dificulteu la tasca als efectius d’Emergències.

6️⃣ Totes les línies de tren de Rodalies continuen suspeses pels danys que han provocat les pluges. L’autobús interurbà manté tots els seus servicis amb normalitat.

7️⃣ Diverses patrulles de voluntariat de la Policia Local de Sagunt estan col·laborant amb municipis de l’Horta Sud afectats. També estem proporcionant recursos materials: vehicles, bombes d’extracció d’aigua o grups electrògens.

8️⃣ Ens han arribat molts missatges de veïnat que vol col·laborar amb donatius. Ara mateix NOMÉS ens demanen aigua, ibuprofén i paracetamol. Podeu fer donacions als pavellons José Veral i René Marigil, en horari de 10.00 h a 14.00 h i de 16.00 h a 20.00 h.

9️⃣ Per últim, vos demanem que vos informeu a través de fonts oficials: DGT per al trànsit, AEMET per a les alertes meteorològiques, @GVA112 (a la xarxa social X) per als avisos d’Emergències, i Ajuntament de Sagunt per a les comunicacions respecte a la nostra ciutat.

*   [](http://www.facebook.com/sharer.php?u=https://aytosagunto.es/va/actualitat/informacio-sobre-la-dana/ "Facebook")
*   [](http://twitter.com/share?url=https://aytosagunto.es/va/actualitat/informacio-sobre-la-dana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/informacio-sobre-la-dana/ "Linked In")
*   [](mailto:?body=https://aytosagunto.es/va/actualitat/informacio-sobre-la-dana/)